《和永叔新晴独过东山》
宋代·丁宝臣

芳辰百五前，选胜到林泉。
万树绿初染，群花红未然。
阴岩犹贮雪，暖谷自生烟。
妇汲溪头水，人耕草际田。
日中林影直，风静鸟声圆。
健令多情甚，寻春最古先。

作者简介：丁宝臣（1010～1067）北宋官员，诗人。北字元珍，晋陵（今江苏省常州市）双桂坊人。景祐元年（一○三四）进士。历官太子中允剡县知县、太常博士诸暨知县，除弊兴利，越人称为循吏，官至秘阁校理、同知太常礼院。英宗每论人物必称之。尤与欧阳修友善。 [1] 《丁君墓志铭》今录诗八首。与兄丁宗臣俱以文知名，时号二丁。